تەلارسازی ١٠١
تەلارسازی ١٠١ (بە ئینگلیزی:Architecture 101) فیلمێکی ساڵی ٢٠١٢ی کۆریای باشوورە، لە نووسین و دەرهێنانی لی یۆنگ جو، فیلمەکە باس لە دوو خوێندکار دەکات کە لە پۆلێکی ناساندنی تەلارسازیدا یەکتر دەبینن و عاشقی یەک دەبن.  دوای پانزە ساڵ، کچەکە خۆشەویستی یەکەمی دەبینێتەوە و داوای یارمەتی لێ دەکات لە دروستکردنی ئەو خانووەی خەونی پێوە دەبینی.

ئەکتەرەکان

سەرەکی 

 ئوم تای وۆنگ وەک لی سیونگ مین لە ئێستادا
 هان گا ئین وەک یانگ سیۆ یۆن لە ئێستادا
 لی جی هون وەک لی سیونگ مین لە ڕابردوودا
 بای سوزی وەک یانگ سیۆ یۆن لە ڕابردوودا

لاوەکی 

 یو یۆن سیۆک وەک جای ووک، سەنبای سیۆ یۆن و ڕکابەری سیونگ مین
 جۆ یۆنگ سوک وەک ناب دیوک، باشترین هاوڕێی سیونگ مین
 گۆ جۆن هی وەک ئیون چای، دەزگیرانی سیونگ مین
 کیم دۆنگ جو وەک دایکی سیونگ مین
 لی سیونگ هۆ وەک باوکی سیۆ یۆن
 کیم ئیوی سۆنگ وەک پڕۆفیسۆر کانگ
 پارک سوو یۆنگ وەک تەلارساز کو
 پارک جین وو وەک شۆفێری تەکسی

بەرهەم هێنان 
دەرهێنەر لی یۆنگ جو خۆی بڕوانامەی بەکالۆریۆسی لە تەلارسازی لە زانکۆی یۆنسێی هەیە، هەروەها داوای لە تەلارساز گو سیونگ هۆێ کردووە بۆ ئەوەی بە وردی وردەکارییە تەلارسازیی نیشان بدات و لە فیلمەکەدا باسکراون. فیلمەکەی لە شوێنەکەی خۆی لە گەڕەکی سیئۆلی شاری جیۆنگ نیونگ و لە دوورگەی جیجو وێنە گرتووە.

وەک فیلمی کۆتایی لە پازدەهەمین فێستیڤاڵی نێودەوڵەتی فیلمی شەنگەهای هەڵبژێردرا.

لە کۆتاییەکانی مانگی ئابی ساڵی ٢٠١٢، زریانی بۆلاڤن کە بە بەهێزترین زریان دادەنرێت کە لە ماوەی نزیکەی دە ساڵدا نیمچە دوورگەی کۆریای گرتبێتەوە، زیانێکی زۆری بە ماڵی سیۆ یۆن گەیاند کە بە تایبەتی بۆ فیلمەکە دروستکرابوو. پاشان خانووەکە نۆژەن کرایەوە.

بڵاوکردنەوە 
فیلمەمەکە لە ٢٢ی ئازاری ٢٠١٢ لە سینەماکانی کۆریای باشوور نمایشکرا، دواتر لە ٢٢ی تشرینی یەکەمی ٢٠١٢ لە هۆنگ کۆنگ نمایشکرا.

لە ١٩ی ئەیلولی ٢٠١٢، دیڤیدییەکی دوو دیسکی چاپی سنووردار بڵاوکرایەوە کە گرتە ڤیدیۆییە زیادەکانی تێدابوو کە لەلایەن دەرهێنەر لی یۆنگ جوەوە گیراوە و مۆنتاژ کراوە، لەگەڵ شرۆڤەی دەنگی لەلایەن ئەکتەرەکان ئوم تای وونگ، لی جی هون و بای سوزی. کە چاوپێکەوتن و ترەیلەرەکان، و کتێبێک کە وێنەی ساتی بەرهەمهێنانی ئەکتەرەکانی تێدایە.

لە نێو دیمەنە سڕاوەکاندا دیمەنێکی فلاشباکی تێدایە کە سیونگ مین و نابدیوک شان بە شانی یەکتر دەڕۆن؛  سیونگ مینی گەورەساڵ کە سیۆ یۆنێکی سەرخۆش دەباتەوە بۆ ژووری هۆتێلەکەی و ماچێکی درێژتر و قووڵتر لە نێوان لی جێ هون و بای سوزی هەیە.  بەڵام دەرهێنەر ئەو دیمەنە دەبڕێت، چونکە هەستی کردوە کە لەگەڵ تۆنی فیلمەکەدا ناگونجێت.

کاردانەوەکان 
دوای بڵاوبوونەوەی بۆ ماوەی سێ هەفتە پلەی یەکەمی لە بۆکس ئۆفیسەکاندا بەدەستهێنا، تەنها لە ماوەی هەشت ڕۆژدا زیاتر لە یەک ملیۆن بینەری بۆ خۆی ڕاکێشا، لە ماوەی حەڤدە ڕۆژدا دوو ملیۆن بینەری تێپەڕاند و لە ١٨ی نیساندا گەیشتە ٣ ملیۆن بینەر.

ڕەخنەگران دەڵێن کە فیلمەکە بە تایبەتی دەنگدانەوەی لەگەڵ ئەو نۆستالژیایەدا هەیە کە پیاوان هەستی پێدەکەن بۆ یەکەم خۆشەویستیان.

یەکێک بوو لەو دە فیلمەی کە زۆرترین بینەری هەبوو لە کۆریا لە چارەکی یەکەمی ساڵی ٢٠١٢.

دوای ٩ هەفتە لە نمایشکردنی لە سینەماکان، ژمارەی بینەرانی گەیشتە زیاتر لە ٤.١ ملیۆن کەس، ئەمەش ژمارەیەکی پێوانەیی نوێیە لە بۆکس ئۆفیس بۆ فبلمە میلۆدراما کۆرییەکان.

بەستەرە دەرەکییەکان 

 ماڵپەڕی فەرمی (بە زمانی کۆری)
 تەلارسازی ١٠١ لە بنکەدراوەی ئینتەرنێتی فیلمەکان.
 تەلارسازی ١٠١ لە هان سینەما
 تەلارسازی ١٠١ لە ئۆڵمووڤی
 تەلارسازی ١٠١ لە ڕاتن تۆمەیتۆز

سەرچاوەکان 

فیلمەکانی کۆریای باشوور لە دەیەی ٢٠١٠
فیلمەکانی ٢٠١٢
فیلمەکان سەبارەت بە نژیاروانی
ئەو فیلمانەی لە سیئۆڵ داندراون
ئەو فیلمانەی لە سیئۆڵ وێنەیان گیراوە